ભારતીય ઓઈલ કન્સલ્ટન્સી કંપની ટ્રાઈફેક્ટાના ડિરેક્ટર સુક્રૃત વિજયકરે કહ્યું હતું કે સરકારનો આ નિર્ણય રિલાયન્સ માટે ઘાતક નિવડશે. રિલાયન્સ રિટેલ ફ્યૂઅલ સરકારી ઓઈલ કંપનીઓ સામે સ્પર્ધા ઊભી કરી રહી છે. ક્રૂડ ઓઈલના ભાવ તાજેતરમાં 85 ડોલર સુધી ઉછળી ગયા હતા, જેને કારણે રિલાયન્સની રિટેલ સ્ટ્રેટજીને અસર થઈ શકે છે. તેમાં વળી ડોલર સામે રૂપિયો પણ ખાસ્સો નબળો પડ્યો છે. બીઓબી કેપિટલ માર્કેટ્સના સીનિયર વાઈસ પ્રેસિડેન્ટ રોહિત આહુજાએ કહ્યું હતું કે ઓઈલના ભાવમાં ઉછાળાનો ઝટકો ભારતને લાગવાનો જ હતો. આ ઉપરાંત રિલાયન્સ માટે બીજો પડકાર ઈલેક્ટ્રિક વ્હીકલની વધતી માંગ અને સરકાર દ્વારા તેને ઝડપથી આગળ ધપાવવાની રણનીતિ છે. ઈલેક્ટ્રિક વાહનોની માંગ વધશે તેમ ક્રૂડ ઓઈલની માંગ ઘટશે. જોકે આવા સંજોગોમાં રિલાયન્સ માટે પેટ્રોકેમિકલ્સ બિઝનેસ ગ્રોથનો મુખ્ય સ્રોત બની જશે. રિલાયન્સના રિફાઈનિંગ અને પેટ્રોકેમિકલ બિઝનેસમાંથી 90 ટકા આવક થાય છે. વળી, તાજેતરના સમયમાં પેટ્રોકેમિકલ બિઝનેસમાં પણ નોંધપાત્ર વૃદ્ધિ જોવા મળી રહી છે. રિલાયન્સના શ્રીકાંતે કહ્યું કે ‘અમે ઓઈલનું ઉત્પાદન કરવા અને વેચાણ કરવા માટે દરેક સ્તર પર ફોકસ કરી રહ્યા છે. સ્થાનિક બજારમાં રિટેલમાં વેચવું કે બલ્કમાં વેચવું, નિકાસનો વિકલ્પ વધારે સારો કે કેમ તેવા સવાલનું દરરોજ વિશ્લેષણ કરતા રહેવું પડે છે